สิ้น ครูบาอินหวัน พระนักพัฒนาชื่อดังแห่งล้านนา 
วัดสันกลาง ตำบลป่าไหน่ อำเภอพร้าว จังหวัดเชียงใหม่ 50190,ครูบาอินหวัน พระนักพัฒนาชื่อดังแห่งล้านนา อดีตเจ้าอาวาสวัดสันกลาง จ.เชียงใหม่ มรณภาพอย่างสงบ หลังเข้ารักษาอาการอาพาธ และกลับมาอยู่วัด ลูกศิษย์ร่วมอาลัย ,เมื่อเวลา 15.00 น. วันที่ 8 ม.ค.2560 วัดสันกลาง ต.ป่าไหน่ อ.พร้าว จ.เชียงใหม่ พระครูวิมล ธรรมานุศาสน์ เจ้าคณะอำเภอพร้าว ได้นำพระสงฆ์ประกอบพิธีอาบน้ำศพ พระครูวิจิต ธรรมาภินันท์ หรือ ครูบา อินหวัน อภินนโท อดีตเจ้าคณะตำบลป่าไหน่ และอดีตเจ้าอาวาสวัดสันกลาง พระนักพัฒนา หลังมรณภาพ ลงเมื่อเวลา 14.29 น. วันที่ 7 ม.ค.ที่ผ่านมา หลังอาพาธด้วยโรคมะเร็งในช่องท้อง อัมพฤกษ์ รวมอายุ 66 ปี ,พระครูวิจิต ธรรมาภินันท์ หรือ ครูบา อินหวัน อภินนโท อดีตเจ้าคณะตำบลป่าไหน่ และอดีตเจ้าอาวาสวัดสันกลาง เป็นสายวิปัสสนากรรมฐาน และยังเป็นพระนักพัฒนา ได้สร้างวิหาร ศาลา วัดสันกลาง ล่าสุดได้ร่วมกับบรรดาศิษยานุศิษย์หาทุนทรัพย์ สร้างพระมหาธาตุเจดีย์วิจิตรอภินันนท์ ซึ่งใกล้แล้วเสร็จ ทั้งนี้ ก่อนมรณภาพได้จัดงานบุญมงคลครั้งใหญ่ คือ งาน สืบสานประเพณีทอดผ้าป่าสามัคคี เชื่อมสัมพันธ์ไทย-เมียนมา กระชับความผูกพันธ์ชาวใต้สู่ชาวเหนือ ถวายเป็นพระราชกุศล แด่ในหลวงรัชกาลที่ 9 จากนั้นได้ล้มป่วยลง จนต้องไปรักษาตัวที่ ตึกสงฆ์อาพาธ โรงพยาบาลมหาราชนครเชียงใหม่ และกลับมาจำวัด จนมรณภาพลงเมื่อวันที่ 7 ม.ค.ที่ผ่านมา อย่างสงบ,นายนิคม ถุงคำ ผู้ใหญ่บ้านสันกลาง พร้อมนายชาตรี สุวรรณพันธ์ ที่ปรึกษากรรมการวัดสันกลาง พร้อมคณะกรรมการหมู่บ้านและชาวบ้านประชุมหารือ สรุปว่า ในช่วงในช่วงวันที่ 8-14 มกราคม ได้เปิดโอกาสให้ญาติโยม และลูกศิษย์ลูกหาเข้ากราบไหว้ร่างได้ทุกวัน และในวันที่ 14 มกราคม 2560 จะประกอบพิธีปิดร่าง และจะเก็บร่างไว้ประมาณ 1 ปี จากนั้นจะหาวันเวลาที่เหมาะสม ประกอบพิธีตามศาสนาต่อไป.
ครูบาอินหวัน พระนักพัฒนาชื่อดังแห่งล้านนา อดีตเจ้าอาวาสวัดสันกลาง จ.เชียงใหม่ มรณภาพอย่างสงบ หลังเข้ารักษาอาการอาพาธ และกลับมาอยู่วัด ลูกศิษย์ร่วมอาลัย 
พระนักพัฒนา,ครูบา อินหวัน อภินนโท,พระครูวิจิต ธรรมาภินันท์,วัดสันกลาง,มรณภาพ